Diari Oficial de la Generalitat Valenciana


Sumari del DOGV 6777, del 18-05-2012 (2012/4656)

Convocatòria d'Assemblea General ordinària.
-------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4656


Organisme emissor
:   Caixa Rural Benicarló, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4656]  
En compliment de l'acord adoptat pel Consell Rector d'aquesta entitat i de conformitat amb el que s'ha establert legalment i estatutàriament, es convoca a tots els socis de Caixa Rural Benicarló S. Coop. de Crèdit V. per a celebrar Assemblea General ordinària, el dia 14 de juny de 2012, a les 20.30 hores en primera convocatòria i a les 21.00 hores en segona, en aquesta ciutat, a l'auditori municipal, situat al carrer de València, s/n, a fi de tractar els diferents punts del següent  
  
Ordre del dia  
1. Examen i aprovació, si escau, dels comptes anuals de l'entitat corresponents a l'exercici tancat el 31 de desembre de 2011 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria), així com l'informe de gestió i informe d'auditoria, i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2011, i pla d'inversions i despeses d'aquest per a l'exercici en curs.  
  
4. Adopció dels acords que puguen correspondre sobre l'auditor extern.  
5. Elecció per a la renovació estatutària de sis membres titulars i un suplent del Consell Rector.  
6. Proposta d'acords i aprovació, si escau, per a sol·licitar la baixa de la Federació de Caixes Rurals Cooperatives de Crèdit de la Comunitat Valenciana, així com per a sol·licitar la creació i/o incorporació d'aquesta Caixa Rural, a una federació, unió o una altra forma associativa en la qual participen altres caixes rurals.  
7. Habilitació al president i al secretari del Consell Rector i als seus substituts estatutaris, per a procedir a escripturar, inscriure en els registres de pertinència i executar els acords que s'adopten en l'assemblea i, si escau, per aclarir, completar, esmenar o modificar aquests -amb l'acord col·legiat previ de l'òrgan rector- en tots aquells termes que siguen oportuns i/o necessaris per a la seua perfecció i completa efectivitat.   
8. Suggeriments i preguntes al Consell Rector en relació amb els assumptes expressats en la convocatòria.  
9. Decisió sobre aprovació de l'acta. Designació de socis a aquest efecte.  
  
Benicarló, 7 de maig de 2012.- El president del Consell Rector: Florencio Herrero Celades.  
  
Documentació: de conformitat amb la legalitat vigent, els comptes anuals, l'informe de gestió, el d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis al domicili social de l'entitat, on podran ser examinats de 10.00 a 12.00 hores, de dilluns a divendres, següents a l'anunci de la present convocatòria i fins al dia de celebració de l'assemblea, tenint els socis, així mateix, dret a rebre gratuïtament, amb la sol·licitud prèvia per escrit, una còpia dels indicats documents.   
  
Eleccions per a membres del Consell Rector, titulars i suplents: de conformitat amb l'article 44, punts 7 i 8, el Consell Rector designarà la mesa electoral, que quedarà constituïda a les 20.00 hores perquè els socis puguen exercir el seu dret al vot, i aquesta es tancarà a les 21.30 hores. Finalitzada aquesta, la mesa electoral estendrà acta del resultat. En el supòsit d'existir una sola candidatura per a cada lloc, les votacions es realitzaran en la mateixa Assemblea General.